section_heading: Box-office rezultati
paragraph_text: Nakon što je u kina puštena 3D verzija filma 2012. godine, sveukupna kino zarada filma prešla je milijardu dolara. Premda je film tijekom godina izgubio svoju visoku poziciju na listi najgledanijih filmova svih vremena, 3D verzija vratila ga je na top 10 ukupne svjetske kino zarade barem na nekoliko mjeseci (trenutno se nalazi na 12. mjestu).<ref> U Sjevernoj Americi preuzeo je titulu najgledanijeg filma iz sage Zvjezdanih ratova četvrtoj epizodi Nova nada i postao financijski najuspješniji film (kada se ne gleda inflacija cijena kinoulaznica), a trenutno se nalazi na petom mjestu najgledanijih filmova svih vremena u domaćim kinima.<ref> Također, kada bi se gledala lista najgledanijih filmova po inflaciji cijena kinoulaznica, film Fantomska prijetnja nalazio bi se na šesnaestom mjestu (jednom mjestu iza šest epizode sage - Povratak Jedija).<ref> 3D verzija filma koja je s kino distribucijom započela u veljači 2012. godine zaradila je dodatnih 43 milijuna dolara u svijetu u prvom vikendu prikazivanja (od toga je 22,5 milijuna dolara film zaradio u Sjevernoj Americi). Do danas je 3D verzija filma sveukupno utržila 102,727,119 dolara u svjetskim kinima (uključujući i 43,5 milijuna na domaćem tržištu) pa sveukupna kino zarada Fantomske prijetnje danas iznosi 474,5 milijuna dolara u domaćim kinima odnosno 552,5 milijuna dolara u svjetskim kinima. Dana 22. veljače 2012. godine film je službeno prešao magičnu brojku od milijardu dolara kino zarade i tako postao prvi film iz sage Zvjezdanih ratova kojem je to uspjelo te jedanaesti film sveukupno u povijesti (kada se ne gleda inflacija cijena kinoulaznica). Trenutna box-office zarada filma Fantomska prijetnja iznosi 1,027,044,677 dolara.